Pakitandaan: Ang mga Madalas Itanong na ito ay subset ng mahahanap na mga Madalas Itanong (searchable FAQs) na pinapanatili sa at kumakatawan sa mga pinakamadalas itanong. Ang mga isinalin na Madalas Itanong ay ina- update kada 2 hanggang 3 buwan, ngunit ang mga nahahanap na Madalas Itanong tungkol sa pagbabakuna ay ina-update kada buwan. Huling na-update ang mga FAQ noong 5/18/23 1. Kailan nagtapos ang deklarasyon ng pederal na pamahalaan ng emerhensya sa pampublikong kalusugan dahil sa COVID-19? (Huling na-update noong 5/12/2023) Nagtapos ang deklarasyon ng pederal na pamahalaan ng emerhensya sa pampublikong kalusugan dulot ng COVID-19 sa katapusan ng araw ng Mayo 11, 2023. Bagama't ang pagtatapos ng deklarasyon ng emerhensya sa pampublikong kalusugan ay hindi nangangahulugan na wala nang COVID-19 o na tapos na ang pandemya. Nangangahulugan lang ito na winawakasan na ng pederal na pamahalaan ang deklarasyon nito ng emerhensya dahil sa COVID-19. Ayon sa World Health Organization, hindi pa tapos ang pandemyang COVID-19. Ang CDC at VDH ay patuloy na magkakaroon ng mga aktibong pagtugon sa pandemyang COVID-19. Para sa higit na impormasyon, mangyaring bumisita sa: Webpage ng CDC sa Pagtatapos ng Pederal na Deklarasyon ng Emerhensya sa Pampublikong Kalusugan (Public Health Emergency, PHE) dahil sa COVID-19 • White House Fact Sheet: Mga Pagkilos na Isinagawa ng Administrasyon ni Biden- ⁠Harris upang Matiyak ang Patuloy na mga Proteksyon sa COVID-⁠19 at Pagiging Handa sa Pagtaas ng Kaso (Surge) Pagkatapos ng Transition ng Emerhensya sa Pampublikong Kalusugan HHS na Emerhensya sa Pampublikong Kalusugan dahil sa COVID-19 • Ang Pagtatapos ng Emerhensya sa Pampublikong Kalusugan dahil sa COVID-19: Mga Detalye ng Pagsaklaw at Access sa Kalusugan. 2. Saan ako makakakuha ng bakuna laban sa COVID-19? Para makahanap ng appointment para sa pagbabakuna laban sa COVID-19, bumisita sa vaccinate.virginia.gov, tumawag sa 877-VAX-IN-VA (877-829-4682), o i-text ang inyong zip code sa GETVAX (438829) para sa Ingles o VACUNA (822862) para sa Espanyol. Lahat ng batang nasa edad na 6 na buwan pataas ay kwalipikadong makatanggap ng libreng bakuna laban sa COVID- 19. Sa vaccinate.virginia.gov, maa-access mo ang tampok na "Maghanap ayon sa Lokasyon", na nagpapahintulot sa iyong ilagay ang address ng kalye kung saan ka karaniwang nakatira. Bibigyan ka ng mga opsyon sa paggawa ng appointment. Karamihan ng mga klinika ay naghahandog ng walk-in na serbisyo bilang karagdagan sa mga naka-iskedyul na appointment. Bagaman tapos na ang emerhensya sa pampublikong kalusugan dahil sa COVID-19, maraming Amerikano ang patuloy na walang babayarang out-of-pocket (mula sa sariling bulsa) para sa
bakuna laban sa COVID-19. Sa hinaharap, kapag hindi na nagkakaloob ang pederal na pamahalaan ng mga bakuna laban sa COVID-19 at ipinagkakaloob ang mga ito sa pamamagitan ng tradisyonal na pagsaklaw sa pangangalagang pangkalusugan, maaaring may babayaran na. 3. Sino ang dapat makakuha ng bivalent COVID-19 vaccine? Ang mga indibidwal na 6 na taong gulang pataas ay inirerekumendang makatanggap ng isang dosis ng bivalent vaccine, nakakumpleto man sila dati ng (monovalent) pangunahing serye o hindi. Ang mga batang 6 na buwan hanggang 5 taong gulang ay karapat-dapat makatanggap ng kahit na isang dosis ng bivalent vaccine. Ang bilang ng mga bivalent na dosis at kailan nila matatanggap ang mga ito ay nakasalalay sa bakuna at sa kanilang kasaysayan sa pagbabakuna. Maaaring ibigay ang karagdagang (mga) dosis ng bivalent vaccine sa mga matatanda na 65 taong gulang pataas at sa mga taong may mahinang immune system na nasa mas mataas na panganib para sa malubhang pagkakasakit. Ang mga pasyente at magulang ay hinihikayat na makipag-usap sa kanilang tagapagkaloob ng pangangalagang pangkalusugan tungkol sa mga opsyon nila sa bakuna. Para sa higit pang impormasyon, bisitahin ang aming webpage sa Bakuna ng VDH at Mga Madalas Itanong o bisitahin ang CDC site. 4. Saan ako pwedeng magpa-test para sa COVID-19? Ang testing ay maaaring available sa inyong lokal na kagawaran ng kalusugan, sa tanggapan ng tagapagkaloob ng pangangalagang pangkalusugan, sa urgent care center, parmasya, o iba pang klinika ng pangangalagang pangkalusugan. Bisitahin ang website na Virginia COVID-19 Testing Site. Ang ilan sa mga available na test site sa Virginia ay nag-aalok ng libre o mas murang testing. Makipag-ugnayan sa partikular na site para sa higit na impormasyon. Kung hindi ka makapunta sa isang lugar para sa testing, ikaw at ang iyong tagapagkaloob ng pangangalagang pangkalusugan ay maaari ding pag-isipan ang self-collection kit o self-test (na kilala rin bilang test na isinasagawa sa bahay). Para sa higit pang impormasyon sa self-testing, bisitahin ang CDC website Self-testing. Ang pinakamahusay na paraan para malaman kung paano mo makukuha ang iyong mga resulta ay makipag-usap sa iyong tagapagkaloob ng pangangalagang pangkalusugan o iba pang tao na nagsasaayos o nagkokolekta ng iyong test specimen. 5. Ano ang gagawin ko kung ako ay na-expose sa isang taong may COVID-19? Ang pagsusuot ng mask sa loob ng 10 araw pagkatapos ma-expose ay maaaring makatulong para mabawasan ang panganib ng pagkalat ng COVID-19 sa iba. o Ang Day 0 ay ang araw ng iyong huling exposure sa isang taong may COVID-19. o Ang Day 1 ay ang iyong unang buong araw pagkatapos ng iyong huling exposure. Kung nais mo, magpa-test sa Day 6.
o Kung nagkaroon ka na ng COVID-19 sa loob ng huling 90 araw, tingnan ang mga partikular na rekomendasyon sa pag-test. o Maraming lokasyon para ma-test para sa COVID-19 sa Virginia at ang ilan sa mga ito ay nag-aalok ng libreng pag-test.
Inirerekumenda ng CDC na magsuot ng mask kapag kahalubilo ang ibang tao sa loob ng bahay o indoors sa pampublikong lugar hanggang Day 10 Tingnan kung may mga sintomas ng COVID-19 Ang karagdagang gabay ay makikita sa website ng VDH. 6. Ano ang gagawin ko kung magpositibo ako sa COVID-19? Anuman ang status ng pagbabakuna, manatili sa bahay nang hindi bababa sa 5 araw, abisuhan ang iyong mga kontak, at subaybayan ang iyong mga sintomas. Kung nasa mataas na panganib ka para sa malubhang pagkakasakit mula sa COVID-19, makipag-ugnay sa iyong tagapagkaloob ng pangangalagang pangkalusugan kaagad upang malaman kung makakakuha ka ng paggamot, na makakabawas sa kalubhaan ng mga sintomas at maiiwasang maospital ka. Sa Day 0-5: Manatili sa bahay nang hindi bababa sa 5 araw. Ang Day 0 ay ang araw na nagsimula ang mga sintomas o ang araw na na-test ka kung wala kang mga sintomas. Ang Day 1 ay ang unang buong araw pagkatapos nito. Magsuot ng saktong sukat na mask kapag nasa paligid ka ng ibang tao sa bahay. Kung hindi ka na-test, patuloy na sundin ang mga hakbang para sa pagbubukod ng sarili (isolation). Sa Day 6 o pagkalipas: Pwede ka nang lumabas ng bahay kung ikaw ay wala nang lagnat sa loob ng 24 na oras na hindi uminom ng gamot kontra lagnat at kung napabuti ang iba pang mga sintomas. Subalit, kailangan mo pa rin na gumamit ng mask pag may ibang tao sa paligid. Kung mayroon ka pa ring lagnat o hindi bumuti ang iyong mga sintomas, magpatuloy na manatili sa bahay. Maaaring patuloy na walang panlasa at pang-amoy nang ilang linggo o buwan at hindi dapat nitong maantala ang pagtatapos ng isolation. Sa Day 0-10: Magsuot ng saktong sukat na mask kapag nasa paligid ng ibang tao sa bahay at sa publiko. Huwag bisitahin ang mga taong immunocompromised, matatanda o nasa mataas na panganib para sa malubhang pagkakasakit, o nakatira sa mga lugar na mataas ang panganib. Kung hindi ka makapagsuot ng mask habang kasama nang ibang tao, mag-isolate (manatili sa bahay) sa loob ng 10 araw. Huwag kang bumiyahe sa loob ng 10 araw pagkatapos ng unang buong araw mo ng mga sintomas. Huwag kang pumunta sa mga lugar na hindi ka makapagsusuot ng mask, tulad ng mga restawran o gym. Wag kang kumain sa paligid ng mga kasama mo sa bahay o sa trabaho hanggang sa 10 araw mula ng iyong unang araw ng mga sintomas.
Tipikal na maaaring mapamahalaan ang mga banayad na sintomas sa bahay at sa tulong ng mga gamot na di kailangan ng reseta. Makipag-ugnay sa iyong tagapagkaloob ng pangangalagang pangkalusugan pagkatapos magpositibo kung lumalala ang iyong mga sintomas O kung nasa mas mataas na panganib ka na maging malubha ang pagkakasakit (kahit na banayad lang ang pagkakasakit sa simula). Ang patnubay na ito ay hindi nalalapat sa mga pasilidad para sa pangangalang pangkalusugan o sa mga lugar na maraming tao ang magkakasama at mataas ang panganib. Makikita ang karagdagang patnubay sa website ng VDH. 7. Saan ko makikita ang data tungkol sa COVID-19 para sa Virginia? Maaari mong bisitahin ang webpage ng VDH para sa data sa bakuna laban sa COVID-19 ng Virginia. Ang mga Antas ng Pagkakaospital dahil sa COVID-19 ng CDC ay makakatulong para gabayan ang mga tao at mga komunidad para maiwasan ang COVID-19. 8. Ano ang mga paggamot para sa COVID-19? Ang mga taong may banayad na pagkakasakit mula sa COVID-19 ay dapat manatili sa bahay, magpahinga, uminom ng maraming likido, at uminom ng mga gamot na di kailangan ng reseta para maibsan ang mga sintomas na nararanasan nila. Patuloy na subaybayan ang iyong mga sintomas at tawagan ang iyong tagapagkaloob ng pangangalagang pangkalusugan kung lumala ang mga ito o nababahala ka. Tiyaking lumayo sa iba (mag-isolate) sa bahay upang maiwasan ang pagkalat ng virus. Para sa karamihan ng mga taong may banayad na pagkakasakit, ang mga hakbang na ito ay ang maaaring kailangan lang. Ang mga matatanda (>65 taong gulang) o iyong may mga medikal na kondisyon o kapansanan na naglalagay sa kanila sa mataas na panganib para sa malubhang COVID-19 ay dapat makipag-ugnay sa kanilang tagapagkaloob ng pangangalagang pangkalusugan sa sandaling magsimula ang mga sintomas. Maaaring magrekumenda ang mga tagapagkaloob ng pangangalagang pangkalusugan ng paggamot gamit ang gamot tulad ng Paxlovid. Ang mga taong may mas malubhang sakit ay dapat tumawag sa kanilang tagapagkaloob ng pangangalagang pangkalusugan at sundin ang mga inirerekomenda nila para sa paggamot at pag-alaga sa sarili. Kumonsulta sa tagapagkaloob ng pangangalagang pangkalusugan para sa mga karagdagang rekomendasyon tungkol sa paggamot ng sakit. Makikita ang higit na impormasyon saWebpage ng CDC sa mga Paggamot at Gamot sa COVID-19 at sa website sa Paggamot ng COVID-19 ng VDH. Ang mga gamot na ito ay patuloy na magiging available sa maraming lugar at libre sa mga pasyente sa ilang panahon pagkalipas ng pagtatapos ng deklarasyon ng emerhensya sa pampublikong kalusugan dahil sa COVID-19. Ang COVID-19 Therapeutics Locator ay nagpapahintulot sa mga tao at mga medikal na tagapagkaloob na maghanap ng mga malapit na lugar na mayroong gamot.